CELEX: 62009CO0023
Language: el
Date: 2010-01-22
Title: Διάταξη του Δικαστηρίου (πέμπτο τμήμα) της 22ας Ιανουαρίου  2010. # ecoblue AG κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # Αίτηση αναιρέσεως - Κοινοτικό σήμα - Κανονισμός (ΕΚ) 40/94 - Άρθρο 8, παράγραφος 1, στοιχείο β΄ - Προγενέστερο σήμα BLUE - Λεκτικό σημείο "Ecoblue" - Κίνδυνος συγχύσεως - Ομοιότητα των σημείων. # Υπόθεση C-23/09 P.

Διάταξη του Δικαστηρίου (πέμπτο τμήμα) της 22ας Ιανουαρίου 2010 –ecoblue κατά ΓΕΕΑ
      (Υπόθεση C‑23/09 P)
      «Αίτηση αναιρέσεως – Κοινοτικό σήμα – Κανονισμός (ΕΚ) 40/94 – Άρθρο 8, παράγραφος 1, στοιχείο β΄ – Προγενέστερο σήμα BLUE – Λεκτικό σημείο “Ecoblue” – Κίνδυνος συγχύσεως – Ομοιότητα των σημείων»
      1.                     Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από
            το Δικαστήριο της εκτιμήσεως των στοιχείων που αφορούν τα πραγματικά περιστατικά και των αποδεικτικών στοιχείων – Αποκλείεται
            πλην της περιπτώσεως παραμορφώσεως του περιεχομένου των εν λόγω στοιχείων (Άρθρο 256 § 1 ΣΛΕΕ· Οργανισμός του Δικαστηρίου,
            άρθρο 58, εδ. 1) (βλ. σκέψη 51)
      2.                     Αναίρεση – Λόγοι – Απλή επανάληψη των προβληθέντων ενώπιον του Πρωτοδικείου λόγων και επιχειρημάτων – Μη προσδιορισμός της
            προβαλλόμενης πλάνης περί το δίκαιο – Απαράδεκτο (Άρθρο 256 § 1 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός
            Διαδικασίας του Δικαστηρίου, άρθρο 112 § 1, εδ. 1, στοιχείο γ΄) (βλ. σκέψεις 41-42)
      3.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου
            πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Κίνδυνος συγχύσεως
            με το προγενέστερο σήμα (Κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψη 39)
      4.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου
            πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Ομοιότητα μεταξύ
            των αντιπαραβαλλομένων σημάτων – Κριτήρια εκτιμήσεως (Κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψη
            47)
      Αντικείμενο 
      
         
               Αίτηση αναιρέσεως κατά της αποφάσεως που εξέδωσε στις 12 Νοεμβρίου 2008 το Πρωτοδικείο (πρώτο τμήμα) στην υπόθεση T-281/07,
                  ecoblue AG κατά ΓΕΕΑ, με την οποία το Πρωτοδικείο απέρριψε την προσφυγή του αιτούντος την καταχώριση του λεκτικού σήματος
                  «Ecoblue», για υπηρεσίες των κλάσεων 35, 36 και 38, κατά της αποφάσεως R 844/2006-1 του πρώτου τμήματος προσφυγών του Γραφείου
                  Εναρμονίσεως στο πλαίσιο της Εσωτερικής Αγοράς (ΓΕΕΑ), της 25ης Απριλίου 2007, περί απορρίψεως της προσφυγής που ασκήθηκε
                  κατά της αποφάσεως του τμήματος ανακοπών με την οποία δεν έγινε δεκτή η καταχώριση του εν λόγω σήματος στο πλαίσιο της ανακοπής
                  που άσκησε ο δικαιούχος του κοινοτικού λεκτικού σήματος «BLUE», για προϊόντα και υπηρεσίες των κλάσεων 9, 36 και 38, καθώς
                  και άλλων κοινοτικών λεκτικών σημάτων που περιέχουν τη λέξη «BLUE».
               
            Διατακτικό
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει την ecoblue AG στα δικαστικά έξοδα.